CELEX: 32004D0686
Language: lv
Date: 2004-09-29 00:00:00
Title: 2004/686/: 2004/686/EK:#Komisijas Lēmums (2004. gada 29. septembris), ar ko principā atzīst dokumentācijas pilnīgumu, kas iesniegta sīkākai pārbaudei attiecībā uz iespējamo prokvinazīda, IKI-220 (flonikamīds) un gamma-cihalotrīna iekļaušanu Padomes Direktīvas 91/414/EEK I pielikumu (izziņots ar dokumenta numuru K(2004) 3384)Dokuments attiecas uz EEZ

12.10.2004   
            
            
               LV
            
            
               Eiropas Savienības Oficiālais Vēstnesis
            
            
               L 313/21
            
         
      KOMISIJAS LĒMUMS
   
   (2004. gada 29. septembris),
   ar ko principā atzīst dokumentācijas pilnīgumu, kas iesniegta sīkākai pārbaudei attiecībā uz iespējamo prokvinazīda, IKI-220 (flonikamīds) un gamma-cihalotrīna iekļaušanu Padomes Direktīvas 91/414/EEK I pielikumu
   (izziņots ar dokumenta numuru K(2004) 3384)
   (Dokuments attiecas uz EEZ)
   (2004/686/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK attiecībā uz augu aizsardzības līdzekļu ieviešanu tirgū (1), un jo īpaši tās 6. panta 3. punktu,
   tā kā:
   
               (1)
            
            
               Direktīva 91/414/EEK paredz pilnveidot Kopienas sarakstu, kurā uzskaitītas aktīvās vielas, ko atļauts iekļaut augu aizsardzības līdzekļos.
            
         
               (2)
            
            
               
                  DuPont Ltd. (UK) 2004. gada 9. janvārī iesniedza Apvienotās Karalistes iestādēm aktīvās vielas prokvinazīda dokumentāciju līdz ar iesniegumu panākt tā iekļaušanu Direktīvas 91/414/EEK I pielikumā. ISK Biosciences Europe S.A. 2003. gada 23. decembrī iesniedza Francijas iestādēm dokumentāciju par IKI-220 (flonikamīds) līdz ar iesniegumu panākt tā iekļaušanu Direktīvas 91/414/EEK I pielikumā. Pytech Chemicals GmbH2003. gada 4. novembrī iesniedza Apvienotās Karalistes iestādēm gamma-cihalotrīna dokumentāciju līdz ar iesniegumu panākt tā iekļaušanu Direktīvas 91/414/EEK I pielikumā.
            
         
               (3)
            
            
               Apvienotās Karalistes un Francijas varas institūcijas ir norādījušas Komisijai, ka pēc iepriekšējas pārbaudes attiecīgo aktīvo vielu dokumentācija atbilst Direktīvas 91/414/EEK II pielikumā noteiktajām datu un informācijas prasībām. Iesniegtā dokumentācija atbilst arī Direktīvas 91/414/EEK III pielikumā noteiktajām datu un informācijas prasībām attiecībā uz vienu augu aizsardzības līdzekli, kas satur konkrēto aktīvo vielu. Saskaņā ar Direktīvas 91/414/EEK 6. panta 2. punktu attiecīgie pieteikuma iesniedzēji pēc tam nosūtīja dokumentāciju Komisijai un pārējām dalībvalstīm, un dokumentācija tika nodota Pastāvīgajai pārtikas aprites un dzīvnieku veselības komitejai.
            
         
               (4)
            
            
               Ar šo Lēmumu Kopienas līmenī oficiāli jāatzīst, ka dokumentācija tiek uzskatīta par principā atbilstošu Direktīvas 91/414/EEK II pielikumā paredzētajām datu un informācijas prasībām un – vismaz attiecībā uz vienu augu aizsardzības līdzekli, kas satur konkrēto aktīvo vielu – III pielikumā noteiktajām prasībām.
            
         
               (5)
            
            
               Šis lēmums neierobežo Komisijas tiesības pieprasīt no pieteikuma iesniedzēja turpmāku datu vai informācijas iesniegšanu, lai noskaidrotu noteiktus dokumentācijas punktus.
            
         
               (6)
            
            
               Šajā lēmumā paredzētie pasākumi atbilst Pastāvīgās pārtikas aprites un dzīvnieku veselības komitejas atzinumam,
            
         IR PIEŅĒMUSI ŠO LĒMUMU.
   1. pants
   Neierobežojot Direktīvas 91/414/EEK 6. panta 4. punktu, dokumentācija attiecībā uz šī Lēmuma pielikumā norādītajām aktīvajām vielām, kas tika iesniegta Komisijai un dalībvalstīm ar nolūku panākt šo vielu iekļaušanu minētās direktīvas I pielikumā, principā atbilst minētās direktīvas II pielikumā noteiktajām datu un informācijas prasībām.
   Dokumentācija atbilst arī minētās direktīvas III pielikumā noteiktajām datu un informācijas prasībām attiecībā uz vienu augu aizsardzības līdzekli, kas satur aktīvo vielu, ņemot vērā paredzēto lietojumu.
   2. pants
   Ziņotājām dalībvalstīm jāveic attiecīgās dokumentācijas sīkāka pārbaude un pēc iespējas drīz, vēlākais, viena gada laikā pēc šā lēmuma publicēšanas datuma Eiropas Savienības Oficiālajā Vēstnesī jāsniedz Eiropas Komisijai pārskats par pārbaudes rezultātā izdarītajiem secinājumiem līdz ar ieteikumiem iekļaut vai neiekļaut attiecīgo aktīvo vielu Direktīvas 91/414/EEK I pielikumā un jebkādiem ar to saistītiem nosacījumiem.
   3. pants
   Šis lēmums ir adresēts dalībvalstīm.
   
      Briselē, 2004. gada 29. septembrī
      
         
            Komisijas vārdā —
         
         
            Komisijas loceklis
         
         David BYRNE
         
      
   
   
      (1)  OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2004/71/EK (OV L 127, 29.4.2004., 104. lpp.).
   
      PIELIKUMS
      Aktīvās vielas, uz kurām attiecas šis lēmums
      
                  Nr.
               
               
                  Vispārpieņemtais nosaukums, CIPAC identifikācijas numurs
               
               
                  Pieteikuma iesniedzējs
               
               
                  Pieteikuma datums
               
               
                  Ziņotāja dalībvalsts
               
            
                  1
               
               
                  Prokvinazīds CIPAC-Nr.: 764
               
               
                  
                     DuPont (UK) Ltd
                  
               
               
                  9.1.2004
               
               
                  UK
               
            
                  2
               
               
                  IKI-220 (flonikamīds) CIPAC-Nr. vēl nav piešķirts
               
               
                  
                     ISK Biosciences Europe SA
                  
               
               
                  23.12.2003
               
               
                  FR
               
            
                  3
               
               
                  Gamma-cihalotrīns CIPAC-Nr. vēl nav piešķirts
               
               
                  
                     Pytech Chemicals GmbH
                  
               
               
                  4.11.2003
               
               
                  UK